Document ID: /roh_data/filtered/fineweb-2-filterrobots_roh.jsonl.gz/44082

In zic dapli che la mesadad dals dumandads guarda entant pli fitg sin la sanadad e sa dapli davart lur sistem d'immunitad. Surstar fa però che 30% patratga dapi la pandemia main savens vi dal murir e la mort ch'anc avant. Prest tuttina blers han però dapli tema da novas malsognas e pandemidas.
Svizras e Svizzers avessan gugent dapli sex
Il studi che sa fatschenta cun l'avegnir da la sanadad ha però er vulì savair co ch'i stat cun la vita sexuala da la glieud. E qua vegni ora cler: Las Svizras ed ils Svizzers avessan gugent dubel uschè bler sex, pertge bun la mesadad dals dumandads è da l'avis che quel haja in effect positiv sin il sa sentir e la sanadad.
En media han Svizra e Svizzers 5,4 giadas al mais sex. Tenor il studi avessan ils umens dentant gugent 10,8 giadas al mais sex e las dunnas 8,3 giadas. Passa 2'000 persunas èn sa participadas al studi.